Burjassot celebra el 9 d’Octubre amb calderes d’arròs amb fesols i naps i els jocs tradicionals de El Piló
2025-07-24

La festivitat de les valencianes i valencians, el Nou d’Octubre, es viurà a Burjassot amb intensitat. La Pineda de la Casa de Cultura i el carrer Pintor Goya seran escenaris d’excepció de la celebració d’aquesta jornada en la qual no faltaran les calderes d’arròs amb fesols i naps i els jocs tradicionals de l’Entitat Cultural Valenciana ‘El Piló’.

Organitzada per la Comissió de Festes Sant Roc 2024 i amb el patrocini de l’Ajuntament de Burjassot, des de la Regidoria de Festes, dirigida per Manuel Pérez Menero, la festa del 9 d’0ctubre començarà a les 12 hores en el carrer de Pintor Goya, on hi haurà jocs infantils i on no faltaran tampoc els Jocs Tradicionals de l’Entitat Cultural Valenciana ‘El Piló’.

Per a gaudir de l’arròs amb fesols i naps en la Pineda de la Casa de Cultura, on el repartiment d’arròs es realitzarà a partir de les 14 h i on també hi haurà música en directe, les peersones que es queden a dinar hauran de portar plat i coberts. A més, les famílies o grups de tres o més persones hauran de portar recipients on s’autoserviran l’arròs per a posteriorment portar a la taula. L’objectiu de realitzar així el repartiment és que siga més ràpid i dinàmic i es puga degustar només s’acabe de fer l’arròs, sense haver d’esperar en excés.

La festa del 9 d’Octubre a Burjasost compta també amb la col·laboració de les següents entitats festives i culturals: l’Agrupació de Falles de Burjassot, les Clavarieses de la Mare de Déu de la Cabeça, del Encuentro i de l’Asunción; les Festes de Capità Uribarry i de les 613 Vivendes; l’Associació de Veïns de Mestre Lope, l’Associació Cultural Andalusa Al-Andalus 25 Burjassot, la Clavaria de Sant Miquel Arcàngel i la Penya El Coet.